|  |  |
| --- | --- |
|  | **TÖRÖKSZENTMIKLÓSI REFORMÁTUS OKTATÁSI KÖZPONT**  Óvoda, Általános Iskola, Gimnázium, Technikum, Szakképző Iskola, Kollégium és Bölcsőde  5200 Törökszentmiklós, Almásy út 50.  Telefon: +36 56 390-185  email: torokszentmiklosirok@reformatus.hu |

**XII. ORSZÁGOS WASS ALBERT EMLÉKVERSENY**

**VERS-ÉS PRÓZAMONDÓ VERSENYÉNEK**

**SZABÁLYZATA**



Törökszentmiklós, 2024. november 20.

**A versenyszabályzat tartalma**

**1. A verseny célja és alapvető értékei**

* A verseny célja az író/költő szellemiségének ébren tartása, az életmű népszerűsítése
* A vers-és prózamondás iránti érdeklődés felkeltése, a vers/prózamondás és vers/prózahallgatás, mint élmény átéreztetése, a tehetségek felkutatása.
* A versenyző tanulók előadói készségének erősítése, érzelmi intelligenciájuk fejlesztése.
* A verseny megrendezésével arra szeretnénk ösztönözni a tanulókat, hogy növekedjék a költészet, a magyar nyelv iránti érzékenység, a szép magyar beszéd iránti igényesség.

**2. A versenyen való részvétel feltételei**

* A versenyen 5-12. évfolyamos tanulók vehetnek részt.
* A versenyen kizárólag Wass Albert műveinek/művei részleteinek előadásával lehet szerepelni.
* A nevezés feltétele: a helyi fordulót követően a jelentkezési lap kitöltése, visszaküldése a [wassalbertverseny@gmail.com](mailto:wassalbertverseny@gmail.com) e-mail címre.
* Jelentkezési határidő: 2025. február 28.
* Jelen versenyszabályzat elfogadása.

**3. A verseny fordulói és kategóriái**

* A verseny két fordulóból áll:

I. forduló: iskolai forduló 2025. január 30-ig, a helyi szokásoknak megfelelően. Az országos döntőbe a kategóriák első helyezettjei jutnak be, holtverseny esetén max. 2 fő!

II. forduló: országos döntő 2025. március 28. (péntek)

helyszín 5200 Törökszentmiklós, Bethlen G.u.1.

* A verseny kategóriái: 5., 6., 7., 8., 9-10.,11-12. évfolyam
* A versenyen előadott versek, prózarészletek előadása nem haladhatja meg az 5 percet!

**4. A versenyen alkalmazott szabályok**

* A versenyre érkezők regisztráción vesznek részt.
* A versenyeken a tanulók sorszámmal versenyeznek. A sorszámokat a verseny megkezdése előtt húzzák a versenyzők. A zsűri csak az értékelést követően azonosítja a sorszámot a versenyzővel.
* Az értékelés szempontjait a zsűri a verseny kezdete előtt egyezteti.
* Az eredményhirdetésre az értékelést követően, közvetlenül a verseny után kerül sor.
* A verseny helyezettjei és különdíjasai könyvjutalomban és oklevélben részesülnek. Az országos döntőben részt vevő versenyzők kis értékű tárgyjutalmat és emléklapot kapnak.

**5. A zsűrizés szempontjai**

1. **Szövegválasztás (1-4 pont)**

* Illik-e a választott mű az előadó korához, alkatához
* A tartalom és a mondanivaló megértése
* A választott mű jellegzetes stílusjegyeinek elismerése és érzékeltetése
* Az előadó egyéniségének jelenléte az általa választott és előadott műben
* A választott mű művészi értéke és az előadhatóság nehézségi foka
* Az előadás felépítettsége

1. **Nyelvünk szabályainak megtartása (1-6 pont)**

* A beszéd tisztasága és kulturáltsága
* Az intonáció kifejező ereje és pontossága
* A másodlagos közlés: mimika, gesztusok tisztasága és ereje
* Tempó, ütem, ritmus, szünet kellő ideig és kellő helyen történő betartása
* A hangerő, a fokozás és a visszafogottság alkalmazása
* A megértés és az átérzés egyensúlya az előadásban

1. **Az előadott mű hallgatóságra gyakorolt hatása (1-10 pont)**

* A választott mű mondanivalója mennyire fontos a hallgatóság számára
* Az előadás érthetősége, hallhatósága
* Kontaktusteremtés a közönséggel
* Képes-e hangulatot teremteni az előadó
* Az előadás meggyőző ereje, hitele
* Az előadás művészi hatása-összbenyomás

1. **Ajánlott művek**

Miki és Szókratész

Az otthon-fa

Mese az éjjeli pávaszemről

A zenélő ezüstkecske

Álomtündérhez

Tizenhárom almafa

Otthon

Hagyaték

Erdély

Úttalan utakon

Első tavaszi vers

Üzenet haza

Csak csendesen

Fohász a hazáért

**Fentieken kívül bármelyik Wass Albert művel, vagy annak részletével lehet nevezni a versenyre.**

|  |  |
| --- | --- |
|  | **TÖRÖKSZENTMIKLÓSI REFORMÁTUS OKTATÁSI KÖZPONT**  Óvoda, Általános Iskola, Gimnázium, Technikum, Szakképző Iskola, Kollégium és Bölcsőde  5200 Törökszentmiklós, Almásy út 50.  Telefon: +36 56 390-185  email: torokszentmiklosirok@reformatus.hu |

**XII. ORSZÁGOS WASS ALBERT EMLÉKVERSENY**

**ILLUSZTRÁCIÓS RAJZPÁLYÁZATÁNAK**

**VERSENYSZABÁLYZATA**



Törökszentmiklós, 2024.november 20.

**A versenyszabályzat tartalma**

**1. A verseny célja és alapvető értékei**

* Az alsó tagozatos tanulók számára hirdetett illusztrációs pályázat célja Wass Albert meséinek megismertetése a legkisebbekkel, az általa megjelenített mesevilág, a mesék örök tanulságának képi ábrázolása, a természet szeretetére való nevelés, a hagyományok ápolása, a vizuális tehetségek felfedezése.
* A verseny megrendezésével arra szeretnénk ösztönözni a tanulókat, hogy kreatív módon illusztrálják az általuk kiválasztott Wass Albert mesét, vagy annak részletét.

**2. A versenyen való részvétel feltételei**

* A versenyen 1-4. évfolyamos tanulók vehetnek részt.
* **A VERSENYEN KIZÁRÓLAG WASS ALBERT ALÁBBI MŰVEINEK/MŰVEI RÉSZLETEINEK ILLUSZTRÁLÁSÁVAL LEHET RÉSZT VENNI:**

**- A tavaszébresztő cinege**

**- A harkály meséje**

**- Emese álma**

**- Évszakok teremtése**

* Az A/4-es formátumú, bármilyen technikával készült rajzot az alábbi adatokkal (a rajz hátulján) kell ellátni:
* a kép címe,
* az illusztrált mese címe
* versenyző neve,
* versenyző évfolyama,
* felkészítő pedagógusnak a neve
* az iskola elérhetőségét (iskola neve, e-mail címe, telefonszáma)
* A helyi fordulóban kategóriánként első helyezést elért alkotások jutnak tovább a döntőbe.
* A nevezés feltétele: a jelentkezési lap és a szülői adatkezelési nyilatkozat kitöltése, és visszaküldése a rajzzal együtt az alábbi postacímre: Törökszentmiklósi Református Oktatási Központ Bethlen Gábor Általános Iskola Tagintézmény, 5200 Törökszentmiklós, Bethlen G.u.1.
* Beküldési határidő: 2025. március 01.
* Jelen versenyszabályzat elfogadása.

**3. A verseny fordulói és kategóriái**

* A verseny két fordulóból áll:

I. forduló: iskolai forduló 2025február 3-ig, a helyi szokásoknak megfelelően. Az országos döntőbe a kategóriák első helyezettjei jutnak be, holtverseny esetén max. 2 fő!

II. forduló: országos döntő/eredményhirdetés a beérkezett munkák alapján, kiállítással egybekötve: 2025. március 28. (péntek)

helyszín: Törökszentmiklósi Református Oktatási Központ Bethlen Gábor Általános Iskola Tagintézmény, 5200 Törökszentmiklós, Bethlen G.u.1.

* A verseny kategóriái: 1., 2., 3., 4. évfolyam

**4. A versenyen alkalmazott szabályok**

* Az értékelés szempontjait a zsűri egyeztetett szempontok alapján végzi.
* Az eredményhirdetésre a vers-és prózamondóverseny eredményhirdetésével együtt kerül sor.
* A verseny helyezettjei és különdíjasai tárgyjutalomban és oklevélben részesülnek.

**5. A zsűrizés szempontjai**

* Életkori sajátosságokon túlmutató rajzi-vizuális készségek,
* Magas színvonalú technikai tudás és képi látásmód, fantázia, kreativitás
* Anyaghasználat, formakarakter, térábrázolás, szín-tónus gazdagság, kompozíció, kreativitás, önálló kifejezés, összhatás